**ИНСТРУКЦИЈА ПО ЈАВЕН ПОВИК**

за избор на правно лице кое врши дејност или поседува дозвола за собирање и/или транспортирање, преработка, рециклирање и уништување на отпад

**I. OПШТИ ИНФОРМАЦИИ**

 Агенција за иселеништво има потреба од избор на правно лице кое врши дејност или поседува дозвола за собирање и/или транспортирање, преработка, рециклирање и уништување на отпад, за движни ствари, кои немаат вредност односно се дотраени, неупотребливи и технолошки застарени и истите не се користат од страна на Агенцијата за иселеништво.

**II. ОПИС НА ПРЕДМЕТОТ НА ЈАВНИОТ ПОВИК**

Предмет на јавниот повик седвижни ствари (канцелариски мебел и телефонски апарати) кои поради нивната дотраеност, неупотребливост или технолошка застареност не се користат од страна на Агенцијата за иселеништво и истите се наоѓаат во просториите на Агенцијата за иселеништво во Скопје на ул. Македонија бр.19/ кат 1.

Движните ствари кои се предмет на јавниот повик детално се опишани во Прилог 1 на истиот, со назив/опис на движната ствар, инвентарен број и количина.

Избраното правно лице има обврска да изврши преземање на движните ствари предмет на јавниот повик од наведената локација и истите да ги транспортира како отпад на соодветен начин, во согласност со законските прописи.

**III. КРИТЕРИУМ ЗА ИЗБОР**

Критериум за избор на правно лице е преземање на движните ствари предмет на јавниот повик во најкраток можен рок, без надомест.

Доколку повеќе правни лица понудат исто времетраење на преземање на движните ствари предмет на јавниот повик, во тој случај ќе се избере правното лице кое прво поднело пријава за учество во архивата на Агенцијата за иселеништво.

 Доколку е пристигната само една пријава за учество од едно правно лице, Агенцијата за иселеништво ќе изврши избор на тоа правно лице.

**IV. ПРАВО НА УЧЕСТВО**

 Право да поднесат пријава за учество имаат сите заинтересирани правни лица регистрирани за вршење на дејноста предмет на јавниот повик, односно кои вршат дејност или поседуваат дозвола за собирање и/или транспортирање, преработка, рециклирање и уништување на отпад.

 Документи кои треба да се достават кон пријавата за учество се следниве:

* Способност за вршење на дејност
* важечка дозвола за собирање и/или транспортирање, преработка, рециклирање и уништување на отпад издадена од надлежен орган.
* Техничка и професионална способност
* изјава дека располага со соодветни транспортни средства за извршување на предметот на jавниот повик.
* изјава дека за непречено извршување на услугата ќе има на располагање во секое време доволен број на лица за извршување на услугата предмет на јавниот повик.

 Документите за способност за вршење на професионална дејност, како и техничка и професионална способност се приложуваат во оригинал или во копија заверена од правното лице со потпис на одговорното лице и со назнака „Верно на оригиналот“.

Доколку избраното правно лице се откаже од склучување на договорот, во тој случај склучување на договор ќе му биде понудено на наредното правно лице кое поднело пријава за учество и соодветна документација предвидена во јавниот повик.

**V. ПРАШАЊА И ПОЈАСНУВАЊА**

Подетални информации може да се добијат секој работен ден од 09:00 до 15:00 часот во Агенција за иселеништво.

Лице за контакт во врска со јавниот повик е Снежана Лазевска Ѓорѓиевска, тел. 02/3118633, e-mail: snezana@minisel.gov.mk

**VI. КРАЕН РОК ЗА ДОСТАВУВАЊЕ НА ПРИЈАВА ЗА УЧЕСТВО**

 Краен рок за доставување на пријава за учество е 30.12.2024 година до 10:00 часот.

Пријавите се поднесуваат по пошта или директно во архива на следнава адреса: Агенција за иселеништво ул.Македонија бр.19 (1 кат) 1000 Скопје.

 Пријавата која е поднесена по истекот на крајниот рок, се отфрла како задоцнета. Ненавремено доставени документи нема да се разгледуваат.

 Правното лице го приложува оригиналниот примерок на пријавата со документите кон неа во затворен коверт.

 Пример како треба да изгледа предната страна на затворениот коверт за правните лица кои ќе поднесуваат пријава за учество на јавниот повик преку пошта или директно во архивата на Агенција за иселеништво.

|  |  |  |
| --- | --- | --- |
| **„Не отворај“** |  | **За јавен повик** **за избор на правно лице кое врши дејност или поседува дозвола за собирање и/или транспортирање, преработка, рециклирање и уништување на отпад** |
|  | **Агенција за иселеништво****ул. „Македонија“, бр.19****1000 Скопје****Скопј** |

**VII. СКЛУЧУВАЊЕ НА ДОГОВОР**

Агенцијата за иселеништво по истекот на 3 дена од денот на донесувањето на одлуката за избор на правно лице кое врши дејност или поседува дозвола за собирање и/или транспортирање, преработка, рециклирање и уништување на отпад и кое ќе изврши преземање на движните ствари предмет на јавниот повик, ќе го извести во писмена форма избраното правно лице. Истовремено, Агенцијата за иселеништво ќе ги извести сите правни лица кои учествувале на јавниот повик за извршениот избор.

 Агенцијата за иселеништво ќе склучи договор со едно или повеќе правни лица кои поднеле пријава за учество за преземање на движните ствари и кои ги исполнуваат условите наведени во јавниот повик.

**VIII.ОБВРСКИ НА ИЗБРАНОТО ПРАВНО ЛИЦЕ ПО СКЛУЧУВАЊЕ НА ДОГОВОРОТ**

Правните лица со кои Агенцијата за иселеништво ќе склучи договори се должни да извршат преземање на движните ствари предмет на јавниот повик од наведената локација и истите да ги селектираат и транспортираат на соодветен начин, согласно законските прописи.

При превземање на движните ствари предмет на јавниот повик, од страна на избраното правно лице, Агенцијата за иселеништво и избраното правно лице се должни да извршат записничко примопредавање на движните ствари предмет на јавниот повик.

Прилог 1: Табела листа на опрема за расход

Прилог 2. Пријава за учество и Изјави

Прилог 3: Одлука за давање согласност за спроведување постапка за избор на правно лице кое врши дејност или поседува дозвола за собирање и/или транспортирање, преработка, рециклирање и уништување на отпад бр. 41-3317/7 од 03.12.2024 година, донесена од Владата на Република Северна Македонија („Службен весник на Република Северна Македонија" бр. 247 од 05.12.2024 година.